Vasvár Város Képviselő-testülete

**J e g y z ő k ö n y v**

**Vasvár Város Önkormányzata Képviselő-testülete 2019. június 27-én**

**megtartott üléséről**

**Határozatok:**

1. Füzi Andrea megbízása a Vasvári Egészségügyi Alapellátó Intézmény vezetőjévé (Zárt ülés keretében tárgyalva, külön jegyzőkönyvben rögzítve.)
2. Gergye Rezső döntéshozatalból való kizárása
3. Gergye Rezső megbízása a Nagy Gáspár Művelődési Központ igazgatójának

**152.-158**. Szociális lakásügyek (Zárt ülés keretében tárgyalva, külön jegyzőkönyvben rögzítve.)

1. Vasvár, Alkotmány u. 13. I/7. szám alatti önkormányzati tulajdonban lévő lakás bérbeadása költségalapon
2. Szociális lakásügy (Zárt ülés keretében tárgyalva, külön jegyzőkönyvben rögzítve.)
3. Csöppke Design Bt. Vasvár, Bartók B.u.2. szám alatti üzlethelyiség bérlője bérbeszámítási kérelmének támogatása
4. Vasvár, Szentmihályfalvi u. 3. szám alatti gépkocsi tároló helyiség bérleti szerződésének meghosszabbítása
5. Vasvári Városfejlesztési Nonprofit Kft. által teljes körű műszaki ellenőri feladatok ellátására irányuló szerződés megkötésének jóváhagyása
6. Térfigyelő kamerarendszer működtetésére vonatkozó együttműködési megállapodás módosításának jóváhagyása

**165.-166.** „Iparterület kialakítása Vasváron” projekt keretében megvalósuló építési beruházás pénzügyi fedezetének biztosítása, továbbá vállalkozói szerződés megkötéséhez hozzájárulás

1. Közétkeztetési közbeszerzési eljárást lezáró döntés meghozatalára név szerinti szavazás elrendelése
2. Közétkeztetési közbeszerzési eljárás eredménytelennek nyilvánítása
3. Új közétkeztetési közbeszerzési eljárás indítása
4. Csonka László bérbeszámítási kérelmének támogatása
5. Szociális lakásügy (Zárt ülés keretében tárgyalva, külön jegyzőkönyvben rögzítve.)
6. Vasvár Városi Sportegyesület fejlesztési támogatása kisbusz vásárlásához
7. Vasvári Krónika Egyesület részére hozzájárulás nem adása ahhoz, hogy elnevezésében a „Vasvári” kifejezést használja
8. Vasvári 2041/5. hrsz-ú belterületi ingatlan bérleti szerződésének megkötése a TELENOR Magyarország Zrt-vel

Vasvár Város Képviselő-testülete

**J e g y z ő k ö n y v**

**Készült** Vasvár Város Önkormányzata Képviselő-testülete 2019. június 27-én megtartott üléséről.

**Az ülés helye:** Városháza nagyterme

**Jelen voltak:** Tóth Balázs polgármester, Sejber Mihály alpolgármester, Dr. Pataky Pál tanácsnok, Galambos István tanácsnok, Gergye Rezső, Unger József és Dr. Fabók Tibor képviselők (7 fő)

**Tanácskozási joggal jelen voltak:**

 Dr. Ódor Ildikó jegyző,

Kónya Emília és Varga Zoltán osztályvezetők,

Füzi Andrea a Vasvári Egészségügyi Alapellátó Intézmény vezetője, mint pályázó,

Gyöngyösi Zsuzsanna a Dr. Bendefy László Városi Könyvtár igazgatója,

Pogács A. Mónika a Vas Népe és a Rábavidék tudósítója,

Simon-Németh Adél a Vasvári Újság felelős szerkesztője

**Tóth Balázs polgármester** köszöntötte a megjelenteket. Megállapította, hogy a képviselő-testület határozatképes, az ülést megnyitotta. Javasolta a meghívóban szereplő napirend kiegészítését a következő témákkal:

* Előterjesztés Csonka László Vasvár, Alkotmány u. 13. fsz. 3. szám alatti lakos bérbeszámítási kérelmére

Előadó: Dr. ÓDOR ILDIKÓ jegyző

* Vasvár Városi Sportegyesület fejlesztési támogatása

Előadó: TÓTH BALÁZS polgármester

* Vasvári Krónika Egyesület kérelme

Előadó: TÓTH BALÁZS polgármester

Képviselő-testület a kiegészített napirenddel 7 igen szavazattal – ellenszavazat és tartózkodás nélkül – egyhangúlag egyetértett, majd a következő sorrend szerint jóváhagyta azt:

1. Előterjesztés a Vasvári Egészségügyi Alapellátó Intézmény intézményvezetői (magasabb vezetői) beosztás ellátására beérkezett pályázat elbírálására (zárt ülés)

Előadó: TÓTH BALÁZS polgármester

1. Előterjesztés a Nagy Gáspár Művelődési Központ igazgatói (magasabb vezetői) beosztás ellátására beérkezett pályázat elbírálására

Előadó: TÓTH BALÁZS polgármester

1. Előterjesztés Smolczer József Vasvár, Szentmihályfalvi u. 4. I/2. szám alatti lakos lakásbérleti szerződésének meghosszabbítására (zárt ülés)

Előadó: Dr. ÓDOR ILDIKÓ jegyző

1. Előterjesztés Rosta Anikó Tímea Vasvár, Árpád tér 4. I/2. szám alatti lakos lakásbérleti szerződésének meghosszabbítására (zárt ülés)

Előadó: Dr. ÓDOR ILDIKÓ jegyző

1. Előterjesztés Nyári Veronika Vasvár, Szentmihályfalvi u. 21. fsz. 4. szám alatti lakos lakásbérleti szerződésének meghosszabbítására (zárt ülés)

Előadó: Dr. ÓDOR ILDIKÓ jegyző

1. Előterjesztés Horváth Győző Vasvár, Szentmihályfalvi u. 21. fsz. 5. szám alatti lakos lakásbérleti szerződésének meghosszabbítására (zárt ülés)

Előadó: Dr. ÓDOR ILDIKÓ jegyző

1. Előterjesztés Kőműves József Vasvár, Árpád tér 4. fsz. 1. szám alatti lakos lakásbérleti szerződésének meghosszabbítására (zárt ülés)

Előadó: Dr. ÓDOR ILDIKÓ jegyző

1. Előterjesztés Tóth Gábor Vasvár, Németh A.u.4.fsz.5. szám alatti lakos lakásbérleti szerződésének meghosszabbítására (zárt ülés)

Előadó: Dr. ÓDOR ILDIKÓ jegyző

1. Előterjesztés Bogdán Róbert Vasvár, Vérmező u. 9. fsz. 4. szám alatti lakos lakásbérleti szerződésének meghosszabbítására (zárt ülés)

Előadó: Dr. ÓDOR ILDIKÓ jegyző

1. Előterjesztés a Vasvár, Alkotmány u. 13. I/7. szám alatti önkormányzati tulajdonban lévő lakás bérbeadására

Előadó: Dr. ÓDOR ILDIKÓ jegyző

1. Előterjesztés Robán Dávid Vasvár, Árpád tér 2. fsz. 2. szám alatti lakos lakásbérleti szerződésének meghosszabbítására (zárt ülés)

Előadó: Dr. ÓDOR ILDIKÓ jegyző

1. Előterjesztés a Csöppke Design Bt. Vasvár, Bartók B.u.2. szám alatti üzlethelyiség bérlőjének bérbeszámítási kérelmére

Előadó: Dr. ÓDOR ILDIKÓ jegyző

1. Előterjesztés a Vasvár, Szentmihályfalvi u. 3. szám alatti gépkocsi tároló helyiség bérleti szerződésének módosítására

Előadó: Dr. ÓDOR ILDIKÓ jegyző

1. Előterjesztés a Vasvári Városfejlesztési Nonprofit Kft. által teljes körű műszaki ellenőri feladatok ellátására irányuló szerződés jóváhagyására

Előadó: TÓTH BALÁZS polgármester

1. Előterjesztés kamerarendszer működtetésére vonatkozó együttműködési megállapodás módosítására

Előadó: TÓTH BALÁZS polgármester

1. Előterjesztés az iparterületi beruházáshoz pénzügyi fedezet biztosítására

Előadó: TÓTH BALÁZS polgármester

1. Közétkeztetési közbeszerzési eljárás eredménytelennek nyilvánítása

Előadó: Dr. ÓDOR ILDIKÓ jegyző

1. Új közétkeztetési közbeszerzési eljárás indítása

Előadó: Dr. ÓDOR ILDIKÓ jegyző

1. Előterjesztés Csonka László Vasvár, Alkotmány u. 13. fsz. 3. szám alatti lakos bérbeszámítási kérelmére

Előadó: Dr. ÓDOR ILDIKÓ jegyző

1. Előterjesztés Horváth Katalin Árpád tér 2. fsz. 5. szám alatti lakos lakásbérleti szerződésének meghosszabbítására (zárt ülés)

Előadó: Dr. ÓDOR ILDIKÓ jegyző

1. Vasvár Városi Sportegyesület fejlesztési támogatása

Előadó: TÓTH BALÁZS polgármester

1. Vasvári Krónika Egyesület kérelme

Előadó: TÓTH BALÁZS polgármester

1. 2041/5. hrsz-ú belterületi ingatlan bérleti szerződése

Előadó: Dr. ÓDOR ILDIKÓ jegyző

**NAPIREND ELŐTT:**

**Beszámoló a képviselő-testület lejárt határidejű határozatainak végrehajtásáról, a legutóbbi képviselő-testületi ülés óta történt fontosabb intézkedésekről, eseményekről, valamint az átruházott hatáskörben hozott döntésekről**

**Tóth Balázs polgármester** az írásos beszámolót kiegészítette néhány eseménnyel:

* Június 20-23. között zajlott városunkban a Nemzetközi Színjátszó Fesztivál.
* Száz fős német nyelvű csoport járt városunkban a Kneipp kapcsán. A Nemzetközi Kneipp Szövetségben Magyarországot Olaszfa képviseli. Idegenvezetésre kérték fel városunkat, amit a turisztikai referens közreműködésével biztosítani tudtunk. Megtekintették az iskolai Kneipp taposót, az inhaláló házat és a kolostort. Jól érezték magukat.
* Egyeztetett az STKH Kft-vel (Sopron és Térsége Környezetvédelmi és Hulladékgazdálkodási Nonprofit Kft), akik átteszik a hulladékszállítási közszolgáltatást a ZALAISPA Zrt. helyett Sopronhoz július 1-től. A váltás remélhetőleg zökkenőmentes lesz. A soproniak a MÜLLEX Kft eszközeit vették át. A szállítási napokban nem lesz változás csak a szelektív hulladékszállításban, amire 4 hetente, szerdai napokon kerül sor a korábbi havi egyszeri szállítással szemben.

**Unger József képviselő** a Kossuth Lajos utcai óvoda felújítása kapcsán megkérdezte, hogy a szülők meg tudják-e oldani gyermekeik elhelyezését.

**Tóth Balázs polgármester** elmondta, hogy az óvodai nyári gyermekelhelyezés le van szerezve a szülők részéről. A gyermekek egy részét ebéd után hazaviszik, mivel 40 gyermekből 30 fő lefektetésére van lehetőség.

**Gergye Rezső képviselő, mint a Nagy Gáspár Művelődési Központ igazgatója** röviden elmondta, hogy a Nemzetközi Színjátszó Fesztivál az előadások számát, minőségét, az indikátorokat illetően a tervezettnek megfelelően alakult, nem maradt el semmi. Megjegyezte, hogy intenzív helyszínné válhat jövőre a Szentkúti színpad.

**Tóth Balázs polgármester** tájékoztatta a képviselő-testületet, hogy az önkormányzati szúnyogirtás nem marad el, csak későbbre tolódik, mivel közbejött az állami szúnyoggyérítés.

**Sejber Mihály alpolgármester** elmondta, hogy Cegléden a Laskafesztiválon képviselte az önkormányzatot feleségével, Sejberné Szabó Marianna általános iskola igazgatóval. A laska egy helyi étel specialitás, nagy hagyománya van Cegléden. Több mint 50 csapat főzött. A rendezvénnyel egy időben rendezték meg a Nemzeti Vágta Ceglédi Előfutamát is.

**Tóth Balázs polgármester** több kérdés, hozzászólás nem lévén szavazásra tette fel a beszámolót.

Képviselő-testület a beszámolót 7 igen szavazattal – ellenszavazat és tartózkodás nélkül - egyhangúlag elfogadta.

**1./ Előterjesztés a Vasvári Egészségügyi Alapellátó Intézmény intézményvezetői (magasabb vezetői) beosztás ellátására kiírt pályázat elbírálására**

**A napirendi pontot a képviselő-testület zárt ülés keretében tárgyalta, figyelemmel az Mötv. 46. § (2) bek. a) pontjára. A hozzászólások és a döntések külön jegyzőkönyvben vannak rögzítve.**

**2./ Előterjesztés a Nagy Gáspár Művelődési Központ igazgatói (magasabb vezetői) beosztás ellátására kiírt pályázat elbírálására**

**Tóth Balázs polgármester** megkérdezte a pályázótól kívánja-e zárt ülés elrendelését.

**Gergye Rezső pályázó** nem kérte zárt ülés elrendelését, viszont személyes érintettségére való tekintettel kérte e napirendi pontnál döntéshozatalból való kizárását.

**Tóth Balázs polgármester** szavazásra tette fel Gergye Rezső döntéshozatalból való kizárását.

Képviselő-testület Gergye Rezső képviselő döntéshozatalból való kizárásával 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**150/2019.(VI.27.) számú képviselő-testületi határozat:**

Vasvár Város Önkormányzata Képviselő-testülete Gergye Rezső képviselőt – figyelemmel „Magyarország helyi önkormányzatairól” szóló 2011. évi CLXXXIX. törvény 49. § (1) bekezdésére - a Nagy Gáspár Művelődési Központ igazgatói (magasabb vezetői) beosztás ellátására beérkezett pályázat elbírálásával kapcsolatos napirendi pont döntéshozatalából kizárja.

Felelős: TÓTH BALÁZS polgármester

Határidő: azonnal

**Tóth Balázs polgármester** szóbeli kiegészítésében elmondta, hogy a pályázati kiírásra egy pályázat érkezett Gergye Rezső jelenlegi igazgatótól, aki 1986 óta dolgozik a szerteágazó tevékenységet ellátó vasvári közművelődési intézményben kezdetben népművelőként, majd intézményvezetőként. Sokféle kitüntetésben részesült, legutóbb harmadszor nyerte el a minősített közművelődési intézmény címet a vezetése alatt álló művelődési központ. Kevés ilyen intézmény tudta ezt elérni a régióban. Annak a véleményének adott hangot, hogy igazgató úr elhivatottan, minden energiáját az intézmény működtetésére, fejlesztésére fordítva dolgozik. Támogatta intézményvezetői megbízását.

A jogszabályi előírásoknak megfelelően a pályázatot közművelődési szakértő is véleményezte. Felkérte tanácsnok urat ismertesse a bizottság véleményét.

**Dr. Pataky Pál tanácsnok** elmondta, hogy a Humán Erőforrás Bizottság jogszabályi előírás alapján e napirendnél kiegészült az intézmény közalkalmazotti képviselőjével és Veszpréminé Turtsányi Valéria közművelődési szakértővel. Szakértő asszony 4 oldalas szakértői véleményt adott a pályázatról, és szóban is méltatta Gergye Rezső szakmai munkáját. A kiegészített bizottság egyhangúlag egyetértett Gergye Rezső megbízásával a Nagy Gáspár Művelődési Központ igazgatói (magasabb vezetői) beosztásának ellátására.

**Gergye Rezső pályázó** elmondta, hogy Veszpréminé Turtsányi Valéria szakértői véleményében néhány dologra felhívta a figyelmét, amit köszönettel vett, ugyanis ő a mindennapokban is kifejezetten kéri környezetét, munkatársait, hogy mondjanak kritikát, mert abból lehet építkezni. Hangsúlyozta, soha nem rutinból készített pályázatot. Ez a sokadik, de most is ugyanolyan energiát fordított rá, mintha az első lett volna. A munka jellege ugyanis olyan, hogy ami tegnap jónak bizonyult, az ma már lehet, hogy nem. Kiemelte, mindazt, amit egyes szám első személyben fogalmazott pályázatában, azt arra a csapatra értette, akivel együtt dolgozik, az intézmény kollektívájára. Hozzászólása befejezéseként kiemelte, a mennyiségi szempontok érvényesítése nagyon fontos, de csakis arányosan a minőséggel.

**Tóth Balázs polgármester** több kérdés, hozzászólás nem lévén szavazásra bocsátotta az előterjesztésben található határozati javaslatot.

Képviselő-testület a határozati javaslattal 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**151/2019.(VI.27.) számú képviselő-testületi határozat:**

Vasvár Város Önkormányzata Képviselő-testülete „Magyarország helyi önkormányzatairól” szóló 2011. évi CLXXXIX. törvény 42.§ 2. pontjában biztosított hatáskörében eljárva

**GERGYE REZSŐ**

**(szül: Sorkikápolna, 1957.01.18., an: Kiss Gizella)**

**9800. Vasvár, Áchim A. u. 11. szám alatti lakost**

2019. július 01-től 2022. június 30-ig megbízza a Nagy Gáspár Művelődési Központ igazgatói teendőinek ellátásával.

Havi illetményét (alapilletmény: 252.525,-Ft + magasabb vezetői pótlék: 45.000,-Ft, fenntartó által garantált illetmény: 34.379,-Ft, kulturális illetménypótlék: 39.800) összesen: 371.679,-Ft összegben állapítja meg.

Felelős: TÓTH BALÁZS polgármester

Határidő: azonnal, illetve MÁK-hoz való továbbításra: 2019. július 15.

**3./ Előterjesztés Smolczer József Vasvár, Szentmihályfalvi u. 4. I/2. szám alatti lakos lakásbérleti szerződésének meghosszabbítására**

**Figyelemmel a személyiségi jogok védelmére zárt ülés keretében tárgyalva, külön jegyzőkönyvben rögzítve.**

**4./ Előterjesztés Rosta Anikó Tímea Vasvár, Árpád tér 4. I/2. szám alatti lakos lakásbérleti szerződésének meghosszabbítására**

**Figyelemmel a személyiségi jogok védelmére zárt ülés keretében tárgyalva, külön jegyzőkönyvben rögzítve.**

**5./ Előterjesztés Nyári Veronika Vasvár, Szentmihályfalvi u. 21. fsz. 4. szám alatti lakos lakásbérleti szerződésének meghosszabbítására**

**Figyelemmel a személyiségi jogok védelmére zárt ülés keretében tárgyalva, külön jegyzőkönyvben rögzítve.**

**6./ Előterjesztés Horváth Győző Vasvár, Szentmihályfalvi u. 21. fsz. 5. szám alatti lakos lakásbérleti szerződésének meghosszabbítására**

**Figyelemmel a személyiségi jogok védelmére zárt ülés keretében tárgyalva, külön jegyzőkönyvben rögzítve.**

**7./ Előterjesztés Kőműves József Vasvár, Árpád tér 4. fsz. 1. szám alatti lakos lakásbérleti szerződésének meghosszabbítására**

**Figyelemmel a személyiségi jogok védelmére zárt ülés keretében tárgyalva, külön jegyzőkönyvben rögzítve.**

**8./ Előterjesztés Tóth Gábor Vasvár, Németh A.u.4.fsz.5. szám alatti lakos lakásbérleti szerződésének meghosszabbítására**

**Figyelemmel a személyiségi jogok védelmére zárt ülés keretében tárgyalva, külön jegyzőkönyvben rögzítve.**

**9./ Előterjesztés Bogdán Róbert Vasvár, Vérmező u. 9. fsz. 4. szám alatti lakos lakásbérleti szerződésének meghosszabbítására**

**Figyelemmel a személyiségi jogok védelmére zárt ülés keretében tárgyalva, külön jegyzőkönyvben rögzítve.**

**10./ Előterjesztés a Vasvár, Alkotmány u. 13. I/7. szám alatti önkormányzati tulajdonban lévő lakás bérbeadására**

**Dr. Pataky Pál tanácsnok** elmondta, hogy a Humán Erőforrás Bizottság egy év időtartamra javasolja bérbe adni költségalapon a lakást Kovács Sándor László részére.

**Tóth Balázs polgármester** kérdés, hozzászólás nem lévén szavazásra tette fel a bizottság javaslatát.

Képviselő-testület a bizottsági javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**159/2019.(VI.27.) számú képviselő-testületi határozat:**

Vasvár Város Önkormányzata Képviselő-testülete "A lakások és helyiségek bérletére vonatkozó egyes szabályokról" szóló 7/2012.(IV.01.) önkormányzati rendeletének 8.§-a értelmében a **Vasvár, Alkotmány u. 13. I/7.** szám alatti – pályázati támogatással épült - 1 szoba, összkomfortos, 38 m2 alapterületű költségalapú bérlakást **Kovács Sándor László** részére határozott időre, egy évre bérbe adja.

A bérbeadó megkeresi a polgármestert, hogy a nevezett személlyel a bérleti szerződést 15 napon belül kösse meg.

Felelős: TÓTH BALÁZS polgármester

Határidő: azonnal

**11./ Előterjesztés Robán Dávid Vasvár, Árpád tér 2. fsz. 2. szám alatti lakos lakásbérleti szerződésének meghosszabbítására**

**Figyelemmel a személyiségi jogok védelmére zárt ülés keretében tárgyalva, külön jegyzőkönyvben rögzítve.**

**12./ Előterjesztés a Csöppke Design Bt. Vasvár, Bartók B.u.2. szám alatti üzlethelyiség bérlőjének bérbeszámítási kérelmére**

**Galambos István tanácsnok** elmondta, hogy a Pénzügyi, Városfejlesztési és Környezetvédelmi Bizottság 100.000,-Ft bérbeszámítást javasol megállapítani az üzlethelyiség bérlőjének.

**Dr. Pataky Pál tanácsnok** annak a véleményének adott hangot, hogy a helyiség bérbevétele előtt lett volna célszerű dönteni a bérbeszámításról.

**Tóth Balázs polgármester** közölte, hogy a bérlő a bérbevétel előtt nem kérdezte meg az önkormányzati helyiség felújításának feltételeit, nem kezdeményezte a bérbeszámítást. Több kérdés, hozzászólás nem lévén szavazásra tette fel a pénzügyi bizottság javaslatát.

Képviselő-testület a pénzügyi bizottsági javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**161/2019.(VI.27.) számú képviselő-testületi határozat:**

Vasvár Város Önkormányzata Képviselő-testülete a tulajdonát képező Vasvár, Bartók, B. u. 2. szám alatti, vasvári 2000/A/1 hrsz-ú, 23 m2 alapterületű üzlethelyiség villamos rendszer, burkolat, nyílászáró, és falfelület karbantartási munkák elvégzéséhez nettó 100.000,- Ft bérbeszámítást engedélyez a Csöppke Design Bt. képviselője részére.

A Képviselő-testület felhatalmazza a polgármestert, hogy nevezett személlyel e határozatban foglalt feltételek szerint a bérbeszámítási megállapodást 30 napon belül kösse meg.

Felelős: TÓTH BALÁZS polgármester

Határidő: 2019. július 1.

**13./ Előterjesztés a Vasvár, Szentmihályfalvi u. 3. szám alatti gépkocsi tároló helyiség bérleti szerződésének módosítására**

**Galambos István tanácsnok** elmondta, hogy a Pénzügyi, Városfejlesztési és Környezetvédelmi Bizottság 5 évre javasolja meghosszabbítani Pór Attila gépkocsi tároló helyiség bérleti szerződését.

**Tóth Balázs polgármester** kérdés, hozzászólás nem lévén szavazásra tette fel a pénzügyi bizottság javaslatát.

Képviselő-testület a pénzügyi bizottsági javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**162/2019.(VI.27.) számú képviselő-testületi határozat:**

Vasvár Város Önkormányzata Képviselő-testülete a 7/2012.(IV.01.) számú önkormányzati rendelet 28.§-a alapján **Pór Attila** (lakcíme: 9800 Vasvár, Szentmihályfalvi u. 8. I/4.) a Vasvár, Szentmihályfalvi u. 3. szám alatti, (vasvári 1241/A/19 hrsz-ú) gépkocsi tároló helyiségre fennálló bérleti szerződését 2019. június 1. napjától, **5 évre** meghosszabbítja a bérleti szerződésben foglalt egyéb feltételek változatlanul hagyása mellett.

A helyiségcsoport bérleti díja: 9.290,- Ft/hó + 27% Áfa (2.508,- Ft), összesen 11.798,- Ft/hó. A bérleti díj mértékét a bérbeadó és a bérlő a piaci viszonyoknak megfelelően évente módosíthatja. (A lakások és helyiségek bérletére vonatkozó egyes szabályokról szóló 7/2012. (IV.01.) számú önkormányzati rendelet 33.§ /4/ bekezdése alapján)

A bérleti szerződés egyéb feltételeire a Ptk. és a lakások és helyiségek bérletére, valamint az elidegenítésükre vonatkozó egyes szabályokról szóló, módosított 1993. évi LXXVIII. törvény, és a lakások és helyiségek bérletére vonatkozó egyes szabályokról szóló 7/2012.(IV.01.) számú önkormányzati rendelet rendelkezései az irányadók.

A meghosszabbított bérleti jog miatt a bérleti szerződést módosítani kell.

Felelős: TÓTH BALÁZS polgármester

Határidő: szerződés módosítására 2019. július 1.

**14./ Előterjesztés a Vasvári Városfejlesztési Nonprofit Kft. által teljes körű műszaki ellenőri feladatok ellátására irányuló szerződés jóváhagyására**

**Tóth Balázs polgármester** kiemelte: Az iparterület kialakításával kapcsolatos projekt bonyolításához szükséges az építési beruházás teljes körű műszaki ellenőri feladatainak ellátása. A Kft 3 piaci szereplőtől kért ajánlatot e munkára. A bírálat szempontjául a legalacsonyabb ajánlati ár volt meghatározva. A kiválasztott nyertes ajánlattevővel (Borostyánkő Út Kereskedelmi és Szolgáltató Kft.) való szerződéskötéshez az önkormányzat jóváhagyására van szükség. A határozati javaslat erről szól. Hozzátette, sokirányú műszaki ellenőrzésről van szó: villany, víz, gáz, út, magasépítés.

**Galambos István tanácsnok** elmondta, hogy a Pénzügyi, Városfejlesztési és Környezetvédelmi Bizottság javasolja a képviselő-testületnek, hogy a megbízási szerződés megkötéséhez a hozzájárulást adja meg.

**Tóth Balázs polgármester** több kérdés, hozzászólás nem lévén szavazásra tette fel a határozati javaslatot, mely szerint az önkormányzat hozzájárul ahhoz, hogy a Vasvári Városfejlesztési Nonprofit Kft. az előterjesztés mellékletében szereplő megbízási szerződést megkösse az „Iparterület kialakítása Vasváron” projektjében a teljes körű műszaki ellenőri feladatok ellátására a Borostyánkő Út Kereskedelmi és Szolgáltató Kft-vel.

Képviselő-testület a határozati javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**163/2019.(VI.27.) számú képviselő-testületi határozat:**

Vasvár Város Önkormányzata hozzájárul ahhoz, hogy a Vasvári Városfejlesztési Nonprofit Kft. az előterjesztés mellékletében szereplő megbízási szerződést megkösse az „Iparterület kialakítása Vasváron” projektjében a teljes körű műszaki ellenőri feladatok ellátására a Borostyánkő Út Kereskedelmi és Szolgáltató Kft-vel (székhelye: 9700 Szombathely, Bartók Béla krt. 12.).

Felelős: TÓTH BALÁZS polgármester

Határidő: azonnal

**15./ Előterjesztés kamerarendszer működtetésére vonatkozó együttműködési megállapodás módosítására**

**Tóth Balázs polgármester** elmondta, hogy önkormányzatunk 2014. évben együttműködési megállapodást kötött a Vas Megyei Rendőr-főkapitánysággal a városi térfigyelő kamerarendszer működtetésére. A főkapitányság kérésére ez az együttműködési megállapodás kiegészült a 2018. évi beruházásokkal, kamerákkal (Iskola, Petőfi Sándor u. 112., Táncsics-Vérmező utcák, Köztársaság tér-buszpályaudvar). A határozati javaslat az együttműködési megállapodás módosításának jóváhagyására irányul.

**Galambos István tanácsnok** elmondta, hogy a Pénzügyi, Városfejlesztési és Környezetvédelmi Bizottság elfogadásra ajánlja a kamerarendszer működtetésére vonatkozó együttműködési megállapodás módosítását a képviselő-testületnek. Megkérdezte, hogy a VVSE sportpályánál van-e kamera.

**Tóth Balázs polgármester** közölte, hogy a Vasvár Városi Sportegyesület saját pályázatból készíttette el a focipálya bekamerázását.

**Dr. Pataky Pál tanácsnok** az iránt érdeklődött, hogy a rendőrség szerint elegendő-e az eddig kiépült kamerarendszer vagy kell-e még bővíteni?

**Tóth Balázs polgármester** válaszolt: Egyelőre nincs igény a rendőrség részéről a bővítésre. Önkormányzati szempontból jó lenne a temetőbe is kamera, legalább a ravatalozónál lévő villanyoszlopra. Megemlítette, hogy az általános iskola komoly konyhakertet kíván kialakítani. Ha megvalósul, azt is indokolt lenne kamerával védeni.

**Gergye Rezső képviselő** véleménye szerint, ha a Szentkúti színpad fejlődik, akkor oda is fontos lenne kamera.

**Tóth Balázs polgármester** véleménye szerint a képviselő-testületnek végig kell majd gondolnia közösen, hova látja még szükségesnek kamerák elhelyezését a városban.

**Dr. Pataky Pál tanácsnok** megítélése szerint sokat emelt a város közbiztonságán a kamerarendszer.

**Tóth Balázs polgármester** több kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**164/2019.(VI.27.) számú képviselő-testületi határozat:**

Vasvár Város Önkormányzata Képviselő-testülete a Vas Megyei Rendőr-főkapitánysággal a városi kamerarendszer működtetésére 2014. december 30-án 18000/129/13/2014.Emü számon, kötött együttműködési megállapodás 1. számú mellékletének módosítását jóváhagyja.

Felhatalmazza Vasvár Város Polgármesterét, hogy az együttműködési megállapodás módosítását aláírja.

Felelős: TÓTH BALÁZS polgármester

Határidő: azonnal

**16./ Előterjesztés „Iparterület kialakítása Vasváron” projekt keretében megvalósuló építési beruházás pénzügyi fedezetének biztosításához, továbbá vállalkozói szerződés megkötésének jóváhagyásához**

**Tóth Balázs polgármester** szóbeli kiegészítésében rámutatott: A kezdeti bizonytalanságok ellenére már látható, hogy megvalósítható a projekt. A költségvetésben van ehhez elegendő tartalék pénzeszköz. Hangsúlyozta, hogy az iparterület kialakításával az önkormányzat biztosítani kívánja a város gazdasági fejlesztésének lehetőségét az elkövetkező 20-30 évre. Bízik abban, hogy a kialakítandó iparterület elegendő lesz a városban megtelepedni, illetve vállalkozásukat fejleszteni kívánó cégek számára. Az előterjesztés 2 határozati javaslatot tartalmaz. Az első a pénzügyi fedezet kiegészítéséről, a második a nyertes ajánlattevővel a vállalkozói szerződés megkötéséhez való hozzájárulásról szól.

**Galambos István tanácsnok** elmondta, hogy a Pénzügyi, Városfejlesztési és Környezetvédelmi Bizottság elfogadásra ajánlja a képviselő-testületnek mindkét határozati javaslatot.

**Tóth Balázs polgármester** több kérdés, hozzászólás nem lévén elsőként szavazásra tette fel az előterjesztésben található 1. számú, pénzügyi fedezet kiegészítésére vonatkozó határozati javaslatot.

Képviselő-testület az 1. számú határozati javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**165/2019.(VI.27.) számú képviselő-testületi határozat:**

 Vasvár Város Önkormányzata Képviselő-testülete a Vasvári Városfejlesztési Nonprofit Kft., mint Ajánlatkérő által „Iparterület kialakítása Vasváron” címen és HKT-008/2019. azonosító számon indított közbeszerzési eljárásban a Kft. alapító okirata 8.1 pontjában biztosított kizárólagos hatáskörében eljárva, ügyvezetői kötelezettségvállaláshoz szükséges pénzügyi fedezetet kiegészíti 96 199 876,-Ft + 27 % ÁFA összeggel.

Határidő: azonnal

Felelős: Tóth Balázs polgármester

**Tóth Balázs polgármester** ezt követően szavazásra tette fel az előterjesztésben található 2. számú, a vállalkozó szerződés megkötéséhez hozzájárulást adó határozati javaslatot.

Képviselő-testület az 2. számú határozati javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**166/2019.(VI.27.) számú képviselő-testületi határozat:**

Vasvár Város Önkormányzata Képviselő-testülete a Vasvári Városfejlesztési Nonprofit Kft., mint Ajánlatkérő által „Iparterület kialakítása Vasváron” címen és HKT-008/2019. azonosító számon indított közbeszerzési eljárásban a Kft. alapító okirata 8.1pontjában biztosított kizárólagos hatáskörében eljárva hozzájárulását adja ahhoz, hogy a Kft. ügyvezetője, mint kötelezettségvállaló az eljárás eredményeként a nyertes ajánlattevővel a vállalkozói szerződést nettó 799 980 000,-Ft összeg erejéig megkösse.

Felelős: TÓTH BALÁZS polgármester

Határidő: azonnal

**17./ Közétkeztetési közbeszerzési eljárás eredménytelennek nyilvánítása**

**Tóth Balázs polgármester** elsőként javasolta a képviselő-testületnek, hogy a közbeszerzési eljárást lezáró döntés meghozatalára rendeljen el név szerinti szavazást. Javaslatát szavazásra tette fel.

Képviselő-testület a név szerinti szavazás elrendelésével 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**167/2019.(VI.27.) számú képviselő-testületi határozat:**

Vasvár Város Önkormányzata képviselő-testülete – figyelemmel Vasvár Város Önkormányzata Szervezeti és Működési Szabályzatáról szóló 20/2013.(XII.21.) önkormányzati rendelet 27. § (3) bekezdésére – név szerinti szavazást rendel el a „Közétkeztetési közbeszerzési eljárás eredménytelennek nyilvánítása” című napirendi pont határozati javaslatáról.

Felelős: TÓTH BALÁZS polgármester

Határidő: azonnal

**Dr. Ódor Ildikó jegyző** elmondta, hogy összefoglaló tájékoztatóval indult a közétkeztetési közbeszerzési eljárás, ahol a becsült érték meg lett határozva. Az ajánlattevő ennél magasabb értékre adta be pályázatát. Erre figyelemmel a bíráló bizottság nevében javasolta a képviselő-testületnek, hogy az eljárást nyilvánítsa eredménytelennek, mivel az ajánlattevő a nemzeti eljárásrendben kiírt közbeszerzésre az uniós értékhatárt meghaladó ajánlatot tett, így ajánlata érvénytelen, mert a Kbt. 21. §-a szerinti uniós értékhatárba esik.

**Tóth Balázs polgármester** ezt követően a Bíráló Bizottság javaslatának figyelembevételével javasolta a közétkeztetési szolgáltatás nyújtására kiírt nemzeti, Kbt. 113. §-a szerinti nyílt eljárás eredménytelennek nyilvánítását az előterjesztésben található határozati javaslat szerint.

Képviselő-testület a határozati javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**168/2019.(VI.27.) számú képviselő-testületi határozat:**

Vasvár Város Önkormányzata képviselő-testülete a közétkeztetési szolgáltatás nyújtására kiírt nemzeti, Kbt. 113. §-a szerinti nyílt eljárást(KR000381152019**) eredménytelennek nyilvánítja tekintettel arra, hogy az egyetlen ajánlattevő az ATROPLUSZ Kft. ajánlata** a Kbt. 75.§ (1) b./ pontja alapján érvénytelen, mert ajánlata **a Kbt. 21.§-a szerinti uniós értékhatárba és eljárásrendbe tartozik.**

**Nemzeti eljárásrendben ajánlata nem bírálható el.**

A képviselő-testület felkéri a polgármestert, hogy e tárgykörben új közbeszerzési eljárás megindításáról intézkedjen.

Felelős: TÓTH BALÁZS polgármester

Határidő: azonnal

**(A név szerinti szavazásról szóló jegyzék a jegyzőkönyvhöz csatolva.)**

**18./ Új közétkeztetési közbeszerzési eljárás indítása**

**Dr. Ódor Ildikó jegyző** hangsúlyozta, hogy az új közétkeztetési közbeszerzési dokumentumok a korábbitól eltérően, a Kbt. 112. § (1) bek. b) pontja alapján hirdetménnyel, nemzeti eljárásrendben indított, nyílt közbeszerzési eljárásra vonatkoznak.

**Tóth Balázs polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**169/2019.(VI.27.) számú képviselő-testületi határozat:**

Vasvár Város Önkormányzata Képviselő-testülete a közétkeztetés szolgáltatás-megrendelés tárgyú, a Kbt. 112. § (1) bekezdés b) pontja alapján hirdetménnyel, nemzeti eljárásrendben indított, nyílt közbeszerzési eljárás ajánlati felhívását a jegyzőkönyv 1. számú mellékletének megfelelő tartalommal elfogadja.

Felelős: Tóth Balázs polgármester

Határidő: azonnal

**19./ Előterjesztés Csonka László Vasvár, Alkotmány u. 13. fsz. 3. szám alatti lakos bérbeszámítási kérelmére**

**Tóth Balázs polgármester** az eddigi gyakorlatnak megfelelően 50 %-os mértékű bérbeszámítás engedélyezését javasolta a kérelmező részére, ami a 47.690,-Ft padlóburkolási anyagköltség esetében 23.845,-Ft-ot jelent. Kérdés, hozzászólás nem lévén javaslatát szavazásra bocsátotta.

Képviselő-testület a javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**170/2019.(VI.27.) számú képviselő-testületi határozat:**

Vasvár Város Önkormányzata Képviselő-testülete **Csonka László** 9800 Vasvár, Alkotmány u. 13. fsz. 3. szám alatti lakás bérlője részére az elvégzendő felújítási munkálatok költségeire (szoba helyiség padozat felújítási anyagköltségére) bérbeszámítást engedélyez az előterjesztés mellékletét képező árajánlat alapján.

Az önkormányzat által megítélt bérbeszámítás összege a bérlő által teljes egészében kifizetett számla után kerülhet havonta érvényesítésre, bérbeszámítás formájában a havi lakbér erejéig. A bérbeszámítás összege bruttó: 23.845,- Ft.

A képviselő testület felhatalmazza a polgármestert, hogy a nevezett személlyel e határozatban foglaltak szerint a bérbeszámítási megállapodást 30 napon belül kösse meg.

Felelős: Tóth Balázs polgármester

Határidő értesítésre: 2019. július 1.

**20./ Előterjesztés Horváth Katalin Árpád tér 2. fsz. 5. szám alatti lakos lakásbérleti szerződésének meghosszabbítására**

**Figyelemmel a személyiségi jogok védelmére zárt ülés keretében tárgyalva, külön jegyzőkönyvben rögzítve.**

**21./ Vasvár Városi Sportegyesület fejlesztési támogatása**

**Tóth Balázs polgármester** javasolta a képviselő-testületnek, hogy támogassa a Vasvár Városi Sportegyesület kérelmét. Kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**172/2019.(VI.27.) számú képviselő-testületi határozat:**

Vasvár Város Önkormányzata Vasvár Városi Sportegyesületnek 2.867.700 Ft, azaz Kétmillió-nyolcszázhatvanhétezer-hétszáz forint fejlesztési célú támogatást nyújt, a Sportegyesület kérelmére, 70%-os TAO forrásból támogatott RENAULT kisbusz vásárlás 30 %-os önerejének biztosítására.

Vasvár Városi Sportegyesület a 2.867.700 Ft összegű fejlesztési célú támogatás elfogadásával és a támogatási szerződés aláírásával kötelezettséget vállal arra, hogy a RENAULT kisbusz esetleges későbbi értékesítése esetén, az eladási ár 30 %-át visszautalja az önkormányzat részére.

Vasvár Város Képviselő-testülete felhatalmazza Tóth Balázs polgármestert a fejlesztési célú támogatás nyújtásáról szóló szerződés megkötésére.

**Határidő:** 2018. július 15.

**Felelős:** Tóth Balázs polgármester

**22./ Vasvári Krónika Egyesület kérelme**

**Gergye Rezső képviselő** nem látta értelmét az engedélyezésnek, mivel már eddig is használta ezt a nevet a szervezet.

**Tóth Balázs polgármester** rámutatott:A facebookon valóban használják ezt a nevet, amihez ott nem kell engedély. A szervezet bírósági nyilvántartásba vételénél viszont a Törvényszéknek be kell csatolni a „Vasvári” elnevezés használatához a képviselő-testület hozzájárulását.

Hangsúlyozta, a maga részéről csak olyan szervezet esetében járulna hozzá a „Vasvári” név használatához, amelyik jelentős társadalmi támogatottságot élvez, olyan jól ismert szerveződés, amely hosszú évek alatt bizonyított és kiérdemelte a „Vasvári” név használatát.

Kérdés, hozzászólás nem lévén javasolta a képviselő-testületnek ne járuljon hozzá ahhoz, hogy a Vasvári Krónika Egyesület nevű szervezet a „Vasvári” kifejezést elnevezésében használja. Javaslatát szavazásra tette fel.

Képviselő-testület a javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**173/2019.(VI.27.) számú képviselő-testületi határozat:**

Vasvár Város Önkormányzata Képviselő-testülete nem járul hozzá ahhoz, hogy a Vasvári Krónika Egyesület nevű szervezet a „Vasvári” kifejezést elnevezésében használja.

Felelős: TÓTH BALÁZS polgármester

Határidő: azonnal

**23./ 2041/5. hrsz-ú belterületi ingatlan bérleti szerződése**

**Dr. Ódor Ildikó jegyző** kiemelte: Az új bérleti szerződést, mivel a korábbi lejárt, az önkormányzat és a Telenor 2029. december 31-ig köti. A bérleti szerződés kiegészült azzal a kikötéssel, hogy a Telenor az önkormányzat hozzájárulása nélkül nem fogadhat be másik bérlőt.

**Tóth Balázs polgármester** kérdés, hozzászólás nem lévén javasolta a képviselő-testületek, hogy a bérleti szerződést kösse meg a Telenor Magyarország Zártkörűen Működő Részvénytársasággal a vasvári 2041/5 hrsz. alatt található „Kivett telephely” megnevezésű földingatlan meghatározott részén Állomás telepítése és üzemeltetése céljából. Hatalmazza fel a Polgármestert a bérleti szerződés aláírására. Javaslatát szavazásra bocsátotta.

Képviselő-testület a javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**174/2019.(VI.27.) számú képviselő-testületi határozat:**

Vasvár Város Önkormányzata Képviselő-testülete e jegyzőkönyv 2. számú mellékletét képező bérleti szerződést megköti a **Telenor Magyarország Zártkörűen Működő Részvénytársasággal** (székhely: 2045 Törökbálint, Pannon út 1.; adószám: 11107792-2-44; cégbírósági bejegyzés szám: Cg. 13-10-040409) a vasvári 2041/5 hrsz. alatt található „Kivett telephely” megnevezésű földingatlan meghatározott részén **Állomás** telepítése és üzemeltetése céljából.

Felhatalmazza a Polgármestert a bérleti szerződés aláírására.

Felelős: TÓTH BALÁZS polgármester

Határidő: azonnal

**Interpelláció:**

**Dr. Fabók Tibor képviselő** az Egészségház klimatizálása felől érdeklődött.

**Tóth Balázs polgármester** válaszolt: A felmérés megtörtént. Árajánlat még nem érkezett. Ha elfogadható mértékű összegbe kerül, akkor az önkormányzat megrendeli.

**Tóth Balázs polgármester** több tárgy nem lévén az ülést berekesztette.

K.m.e.

 TÓTH BALÁZS Dr. ÓDOR ILDIKÓ

 polgármester jegyző